b"\n_START_ARTICLE_\nCatal\xc3\xa0 tortos\xc3\xad\n_START_SECTION_\nExtensi\xc3\xb3 geogr\xc3\xa0fica\n_START_PARAGRAPH_\nCompr\xc3\xa9n lo Maestrat, los Ports de Morella (menys Olocau del Rei, de parla castellana), lo Matarranya (incloent los municipis catalan\xc3\xb2fons del Baix Arag\xc3\xb3 i Maella, Favara, Fai\xc3\xb3 i Nonasp, del Baix Arag\xc3\xb3-Casp), lo Montsi\xc3\xa0, lo Baix Ebre, la Terra Alta i la Ribera d'Ebre.\n_START_SECTION_\nFiliaci\xc3\xb3 dialectal\n_START_PARAGRAPH_\nLa filiaci\xc3\xb3 dialectal ha sigut variable. En lo primer quart del segle XX diversos autors l'inclouen en lo valenci\xc3\xa0. Posteriorment, autors com Badia, Veny, Alcover o Moll l'inclouen en lo catal\xc3\xa0 nord-occidental encara que posant \xc3\xa8mfasi en la consideraci\xc3\xb3 de parlar de transici\xc3\xb3, cap al valenci\xc3\xa0. En canvi, Llu\xc3\xads Gimeno \xc3\xa9s contrari al car\xc3\xa0cter de transici\xc3\xb3 i el considera com lo tercer dialecte del catal\xc3\xa0 occidental.\n_START_SECTION_\nCaracter\xc3\xadstiques ling\xc3\xbc\xc3\xadstiques\n_START_PARAGRAPH_\nRespecte als trets caracter\xc3\xadstics generals del catal\xc3\xa0 nord-occidental i del valenci\xc3\xa0, lo tortos\xc3\xad presenta les caracter\xc3\xadstiques seg\xc3\xbcents.\n_START_SECTION_\nParal\xc2\xb7lelismes amb lo valenci\xc3\xa0 i lo balear\n_START_PARAGRAPH_\nBesada ('pet\xc3\xb3'), calces ('mitges'), faldetes ('faldilles'), torcar ('netejar')\n_START_SECTION_\nParal\xc2\xb7lelismes amb lo valenci\xc3\xa0\n_START_PARAGRAPH_\nDebades ('gratu\xc3\xaft'), galtada ('bufetada'), bancal ('feixa de terra'), xic/xica ('noi/noia'), xiquet/xiqueta ('nen/nena'), antrompessar ('ensopegar'), bajoca ('mongeta'), poal ('cubell'), granera ('escombra').\n_START_SECTION_\nMots genu\xc3\xafns\n_START_PARAGRAPH_\nCertinitat ('certesa'), ado ('\xc3\xa0dhuc'), lligallo ('cam\xc3\xad ramader'), escuranda ('vaixella bruta'), vam\xc3\xa0 que ('pot ser que'), mano/mana ('germ\xc3\xa0'/'germana'), baldana ('botifarra'), maldar ('renyar'), pesteta ('bitxo'), xeic/xec/ec (vocatiu), dolent ('malalt'), bac\xc3\xb3 ('porc'), xompo/sompo ('feixuc'), pan\xc3\xads ('moresc'), rabera ('ramat'), rendilla ('mosqu\xc3\xadn petit'), pataca ('patata'), abadejo ('bacall\xc3\xa0'), estimar ('fer un pet\xc3\xb3'), ra\xc3\xafl ('arrel')._NEWLINE_Des del departament de filologia catalana de la URV s'han elaborat diverses tesis doctorals sobre la variaci\xc3\xb3 geogr\xc3\xa0fica de les Terres de l'Ebre. Los parlars de la Terra Alta han sigut estudiats per Pere Navarro; los de la Ribera d'Ebre per Olga Cubells. Estan en curs d'elaboraci\xc3\xb3 les tesis  sobre los parlars del Montsi\xc3\xa0 a cura d'\xc3\x80ngela Buj; los del Baix Ebre a cura de Carles Castell\xc3\xa0; los del Priorat a cura d'Emili Llamas."